Uznesenia

Mestského zastupiteľstva v Spišskej Belej

zo dňa  23. júla  2009

uznesenie  č.   101/2009

Mestské zastupiteľstvo v Spišskej Belej

schvaľuje

návrh na zmenu rozpočtu mesta Spišská Belá na rok 2009 aprehodnotenie plánu  investičných akcií mesta na rok 2009 (návrh na zmenu rozpočtu mesta  tvorí prílohu tohto uznesenia)

 V Spišskej Belej, dňa   24. júla 2009         JUDr. Štefan Bieľak

                                                       primátor mesta

uznesenie  č.   102/2009

Mestské zastupiteľstvo v Spišskej Belej

schvaľuje

prijatie prekleňovacieho bankového úveru pre Mestský podnik Spišská Belá, s.r.o. Továrenská č. 30 Spišská Belá ? na prefinancovanie schváleného projektu EÚ  (na lesné cesty a zalesňovanie)

-         Názov projektu: Zachovanie lesov Mesta Spišská Belá poškodených škodlivými činiteľmi a zvýšenie ich ochrany pod požiarmi

-         Banka: Všeobecná úverová banka , a.s. Bratislava

-         Výška úveru:  677 203 EUR  (20,4 mil. SKK)

-         Úroková sadzba  :  3,2 - 3,7 %

-         Doba splatnosti úveru :   1 rok

-         Spôsob zabezpečenia úveru:  zmena

V Spišskej Belej, dňa   24. júla 2009       JUDr. Štefan Bieľak

                                                         primátor mesta

uznesenie  č.   103/2009

Mestské zastupiteľstvo v Spišskej Belej

schvaľuje

predloženie žiadosti o nenávratný finančný príspevok z fondov EÚ (operačný program životné prostredie):

   názvov projektu  Protipovodňová ochrana mesta Spišská Belá

  výška celkových oprávnených výdavkov na projekt --5 112 388,00 EUR

 výška  spolufinancovania  projektu  žiadateľom z celkových oprávnených

 výdavkov ( 5 %) 255 620, EUR

 spôsob financovania projektu (vlastné zdroje/externé zdroje/kombinácia

 vlastných zdrojov a externých zdrojov)

  ďalšie vedľajšie náklady projektu do výšky 5 % (príprava projektu, podanie,

 implementácia projektu, finančná analýza k projektu, projektová dokumentácia,

 rozpočty a pod.

V Spišskej Belej, dňa   24. júla 2009        JUDr. Štefan Bieľak

                                                primátor mesta

uznesenie  č.  104/2009

Mestské zastupiteľstvo v Spišskej Belej

schvaľuje

predloženie žiadosti o nenávratný finančný príspevok z fondov EÚ (Operačný program životné prostredie):

         názov projektu  Uzavretie a rekultivácia skládky odpadov v Spišskej Belej

         výška celkových výdavkov na projekt ? 1 254 408,11 EUR

         výška celkových oprávnených výdavkov na projekt ?1 254 408,11 EUR

         výška spolufinancovania projektu žiadateľom (Mestom Spišská Belá)

    z celkových oprávnených výdavkov vo výške  62 720,41 EUR  - (5 %)

        spôsob financovania projektu - vlastné zdroje - rozpočet mesta

 V Spišskej Belej, dňa   24. júla 2009        JUDr. Štefan Bieľak

                                                     primátor mesta

uznesenie  č.   105/2009

Mestské zastupiteľstvo v Spišskej Belej

schvaľuje

upravený návrh Všeobecne záväzného nariadenia mesta Spišská Belá č. 3/2009 o určení názvu ulice IBV Strážky - Nad kaštieľom (nariadenietvorí prílohu tohto uznesenia)

 V Spišskej Belej, dňa   24. júla 2009         JUDr. Štefan Bieľak

                                                      primátor mesta

uznesenie  č.   106/2009

Mestské zastupiteľstvo v Spišskej Belej

berie na vedomie informáciu primátora mesta o možnosti rozšírenia a modernizácie Zariadenia opatrovateľskej služby v Strážkach prostredníctvom fondov EÚ (písomná informácia tvorí prílohu tohto uznesenia)

 V Spišskej Belej, dňa   24. júla 2009          JUDr. Štefan Bieľak

                                                        primátor mesta

uznesenie  č.   107/2009

Mestské zastupiteľstvo v Spišskej Belej

a)    ruší svoje uznesenie číslo 134/2008 zo dňa 26.6.2008 ohľadne prenájmu nebytových priestorov nájomcovi TJ SZM Strážky

b) schvaľuje

prenájom nebytových priestorov vo vlastníctve mesta nachádzajúcich sa v budove bývalej hasičskej zbrojnice v Strážkach, na ulici L. Medňanského č. 1098/1  pre potreby nájomcu Mestský športový klub SLAVOJ Spišská Belá, Petzvalova 18, Spišská Belá  - občianske združenie:

      -  doba nájmu: doba neurčitá

-  účel nájmu: šatne pre futbalistov MŠK SLAVOJ

-  výška nájmu:  1 Eur/ročne

-  zákaz podnájmu

-   zákaz vykonávania akýchkoľvek stavebných úprav  bez predchádzajúceho písomného súhlasu  prenajímateľa

- výpovedná lehota: v zmysle  zákona č. 116/1990 Zb. v znení neskorších predpisov

V Spišskej Belej, dňa   24. júla 2009        JUDr. Štefan Bieľak

                                                     primátor mesta

uznesenie  č.  108/2009

Mestské zastupiteľstvo v Spišskej Belej

a)       berie na vedomie

Vznik nového občianskeho združenia Mestský športový klub SLAVOJ Spišská Belá, ktorý vznikol ako právny zástupca dvoch občianskych združení TJ SLAVOJ a TJ Strážky

b)      schvaľuje

1.      mimoriadnu dotáciu z rozpočtu mesta na rok 2009 - pre Mestský športový klub SLAVOJ Spišská Belá na reprezentáciu mesta v ligových futbalových súťažiach vo výške  5100 ? (153.642,60 SKK)

2.     použitie zvyšnej časti dotácie poskytnutej TJ SLAVOJ Spišská Belá a TJ Strážky na rok 2009 z rozpočtu mesta  ich právnemu nástupcovi Mestský športový klub SLAVOJ Spišská Belá na jeho činnosť v roku 2009

V Spišskej Belej, dňa   24. júla 2009      JUDr. Štefan Bieľak

                                                  primátor mesta

uznesenie  č.   109/2009

Mestské zastupiteľstvo v Spišskej Belej

schvaľuje

poskytnutie mimoriadnej dotácie z rozpočtu mesta pre rok 2009 pre občianske združenie ZRPŠ pri ZŠ J. M. Petzvala, Moskovská 20, Spišská Belá na účely podpory činností detí v školskom stredisku záujmovej činnosti pri tejto škole v školskom roku 2009/2010 vo výške 2523 Eur (cca 76 007 SKK) za podmienky, že činnosť jednotlivých útvarov bude zameraná na podporu pohybových aktivít detí a zároveň školské strediská záujmovej činnosti sa spolu so Základnou umeleckou školou a Centrom voľného času dohodnú na spoločnej koncepcii záujmovej činností detí, pričom túto koncepciu musí schváliť zriaďovateľ(primátor mesta) a informovať o výsledku mestské zastupiteľstvo

V Spišskej Belej, dňa   24. júla 2009    JUDr. Štefan Bieľak

                                               primátor mesta

uznesenie  č.   110/2009

Mestské zastupiteľstvo v Spišskej Belej

schvaľuje

poskytnutie mimoriadnej dotácie z rozpočtu mesta pre rok 2009 pre občianske združenie ZRPŠ pri ZŠ Štefánikova 19, Spišská Belá na účely podpory činností detí v školskom stredisku záujmovej činnosti pri tejto škole v školskom roku 2009/2010 vo výške 3 652 Eur  (cca 110 020 SKK) za podmienky, že činnosť  jednotlivých útvarov bude zameraná na podporu pohybových aktivít detí a zároveň školské strediská záujmovej činnosti sa spolu so Základnou umeleckou školou a Centrom voľného času dohodnú na spoločnej koncepcii záujmovej činností detí, pričom túto koncepciu musí schváliť zriaďovateľ(primátor mesta) a informovať o výsledku mestské zastupiteľstvo

V Spišskej Belej, dňa  24. júla 2009         JUDr. Štefan Bieľak

                                                     primátor mesta

uznesenie  č.   111/2009

Mestské zastupiteľstvo v Spišskej Belej

schvaľuje

zámer mesta na dlhodobý prenájom priestorov bývalej kotolne v budove Zdravotného strediska v Spišskej Belej za podmienok uvedených vo verejnej ponuke, ktorá tvorí prílohu tohto uznesenia

V Spišskej Belej, dňa   24. júla 2009      JUDr. Štefan Bieľak

                                                 primátor mesta

uznesenie  č.   112/2009

Mestské zastupiteľstvo v Spišskej Belej

neschvaľuje

prenájom pozemku  Ivanovi Martičekovi, bytom Tatranská Kotlina č. 5 v k. ú. Tatranská Lomnica, lokalita Babia dolina pozemok parcela č. 14718/2, druh pozemku  lesná pôda (bývalá lesná škôlka)  o výmere 2559 m2, LV 402, pre účely ustajnenia záprahových psov ako aj ďalšie aktivity  spojené so psími záprahmi, z dôvodu  nesúhlasného stanoviska štátnej ochrany prírody (Správy Tanapu).

V Spišskej Belej, dňa   24. júla 2009         JUDr. Štefan Bieľak

                                                      primátor mesta

uznesenie  č.   113/2009

Mestské zastupiteľstvo v Spišskej Belej

a) berie na vedomie

po fyzickej obhliadke súčasný stav majetkoprávnych vzťahov k pozemkom pri trhovisku v Spišskej Belej za Hviezdoslavovou ulicou č. 6 ? 8.

b) schvaľuje

predaj časti pozemku parc. č. 1302/1, druh pozemku ostatná plocha o výmera určenej GP, LV č. 1, v k.ú. Spišská Belá (pozemok za rodinným domom v Spišskej Belej, Hviezdoslavova č.7) za kúpnu cenu 33,20 Eur/m2 (1000 SKK/m2) pre kupujúceho (vlastníka rodinného domu) Antona Nálepku, Mierová 5, 059 01 Spišská Belá za podmienky, že kupujúci zabezpečí na svoje náklady premiestnenie oplotenia vrátane vstupnej brány trhoviska a premiestnenie a opätovné uloženie časti dlažby trhoviska z predávaného pozemku podľa pokynov mesta

V Spišskej Belej,dňa 24. júla 2009       JUDr. Štefan Bieľak

                                                 primátor mesta

 uznesenie  č.  114/2009

Mestské zastupiteľstvo v Spišskej Belej

schvaľuje

mimoriadnu dotáciu z rozpočtu mesta na rok 2009 - pre Rímskokatolícku cirkev, farnosť Lechnica na opravu interiéru kostola poškodeného požiarom  vo výške 300 Eur  ( 9.037,80 Sk)

V Spišskej Belej, dňa   24. júla 2009     JUDr. Štefan Bieľak

                                                   primátor mesta

uznesenie  č.   115/2009

Mestské zastupiteľstvo v Spišskej Belej

berie na vedomie

informáciu primátora mesta  o prebiehajúcich investičných akciách  v meste:

-         výstavba multifunkčného športového ihriska na tatranskej ulici

-         ukončenie výstavby miestnej komunikácie IBV Strážky

-         výstavba lesných ciest v mestských lesoch

-         výstavba nájomných bytov nižšieho štandardu - bývalá sodovkáreň

-         výstavba 20 nájomných bytov bežného štandardu nad zdravotným strediskom

-         výstavba dažďovej kanalizácie na  Športovej ulici

-         výstavba vodovodu na  Športovej ulici

-         úprava okolia kostola a zvonice v Strážkach

V Spišskej Belej, dňa   24. júla 2009       JUDr. Štefan Bieľak

                                                   primátor mesta

uznesenie  č.   116/2009

Mestské zastupiteľstvo v Spišskej Belej

schvaľuje

nájom stavby Most na regulovanom kanáli pri čistiarni odpadových vôd (ČOV) v meste Spišská Belá ako súčasť prístupovej cesty k uvedenej ČOV od prenajímateľa  Slovenský vodohospodársky podnik, š.p. Žilina na dobu 4 rokov za ročné  nájomné vo výške 1 Eur .

V Spišskej Belej, dňa   24. júla 2009       JUDr. Štefan Bieľak

                                                    primátor mesta

uznesenie  č.   117/2009

Mestské zastupiteľstvo v Spišskej Belej

schvaľuje

majetkovoprávne vysporiadanie (odkúpenie) pozemku parcelné č.  KN ?E? č. 1203/1 o výmere 1830 m2 , druh pozemku orná pôda, zapísané na LV č. 3111 v k.ú. Spišská Belá, v podiele 1/2 za kúpnu cenu 10 EUR/m2 (301,26 Sk/m2) od vlastníkov Ing. Márii Ostrožlíkovej, bytom Bratislava, ulica Košická č. 40 a MUDr. Rut Kratinovej, bytom Trenčín, ulica Puškinova č. 28.

 V Spišskej Belej, dňa   24. júla 2009            JUDr. Štefan Bieľak

                                                          primátor mesta

uznesenie  č.   118/2009

Mestské zastupiteľstvo v Spišskej Belej

schvaľuje

spoločnosti INTERMEDEA s.r.o. Tatranská Kotlina č. 68 predĺženie prevádzkovej doby v dňoch piatok až nedeľa do 23.00 hod. v prevádzke  Rybársky cech v Spišskej Belej na Belianskom rybníku na dobu do 31.12.2009 za podmienky úhrady záväzkov voči Mestskému podniku Spišská Belá s.r.o.

V Spišskej Belej, dňa   24. júla 2009              JUDr. Štefan Bieľak

                                                          primátor mesta

uznesenie  č.   119/2009

Mestské zastupiteľstvo v Spišskej Belej

schvaľuje

nájom drobných vodných tokov v meste Spišská Belá Beliansky potok (horný úsek rkm od  0,039 do 0,948  km a dolný úsek rkm od  2,250 do  2,260)  potok Čierna voda v Strážkach (v úseku od  rkm  0,000  do 1,175) od prenajímateľa Slovenský vodohospodársky podnik, š.p. Žilina na dobu určitú do 31.12.2017 za ročné nájomné 1Eur za účelom plánovanej výstavby regulácie uvedených úsekov vodných tokov v rámci projektu - Protipovodňová ochrana mesta Spišská Belá.

V Spišskej Belej, dňa   24. júla 2009         JUDr. Štefan Bieľak

                                                      primátor mesta

uznesenie  č.   120/2009

Mestské zastupiteľstvo v Spišskej Belej

a)      berie na vedomie

informáciu primátora mesta o rokovaní s Obvodným úradom v Kežmarok vo veci vysporiadania vlastníctva k nižšie uvedeným pozemkov v okolí obchodného domu JEDNOTA COOP v Spišskej Belej

b)      predbežne schvaľuje

návrh obvodného úradu v Kežmarku na majetkoprávne vysporiadanie (kúpu) pozemkov okolo obchodného domu Jednota COOP v Spišskej Belej (pozemky pod cestou, parkoviskom, zeleňou, chodníkmi) parcelné čísla 1302/8, 1302/9, 1302/10, 1302/11, 1302/12, druh pozemku ostatná plocha v k.ú. Spišská Belá za kúpnu cenu 50% z ceny určenej znaleckým posudkom za predpokladu, že sa nebude dať aplikovať bezodplatný prevod vlastníctva k uvedeným pozemkom na mesto podľa zákona č. 138/1991 Zb. o majetku obcí

V Spišskej Belej, dňa   24. júla 2009         JUDr. Štefan Bieľak

                                                      primátor mesta

uznesenie  č.   121/2009

Mestské zastupiteľstvo v Spišskej Belej

a) berie na vedomie

informáciu primátora mesta o rokovaní s príslušnými štátnymi orgánmi vo veci zmeny dopravného riešenia križovatky ciest 1/67 a 1/77 v centre Spišskej Belej a predloženú dopravnoinžiniersku štúdiu vypracovanú projektantom Ing. Štefanom Labudom

b) trvá

v súčasnosti na zachovaní doterajšieho dopravného riešenia križovatky ciest 1/67 a 1/77 v centre mesta vzhľadom na možné riziká nového navrhovaného riešenia (zmena hlavnej cesty v smere Kežmarok - Stará Ľubovňa a zrušenie niektorých odbočovacích jazdných pruhov)

V Spišskej Belej, dňa   24. júla 2009         JUDr. Štefan Bieľak

                                                      primátor mesta

Zapísala: Jana Neupauerová